
R E F E R A T  DE  A P R O B A R E
privind participarea Municipiului Brad la “Programul privind creșterea eficienței energetice a infrastructurii de iluminat public în Municipiul
 Brad, Județul Hunedoara” și aprobarea Devizului General al 
obiectivului de investiții „Creșterea eficienței energetice a 
infrastructurii de iluminat public în Municipiul Brad, 
județul Hunedoara”


Municipiul Brad are în pregătire depunerea unui proiect de finanțare în cadrul Programului  privind creșterea eficienţei energetice a infrastructurii de iluminat public gestionat de către Ministerul Mediului prin Administrația Fondului pentru Mediu aprobat prin Ordinul nr. 1947 din 13 iulie 2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a Programului privind creșterea eficienţei energetice a infrastructurii de iluminat public. 
Acest proiect vine în completarea demersurilor inițiate până în prezent de către Municipiul Brad în vederea dezvoltării durabile a comunității locale prin implementarea proiectului „MODERNIZARE ȘI EXTINDERE SISTEM DE ILUMINAT PUBLIC ÎN MUNICIPIUL BRAD”, cod SMIS 127052, finanțat prin Programul Operațional Regional.
Obiectivul Programului este creşterea eficienţei energetice a infrastructurii de iluminat public în municipiul Brad. 
Scopul Programului este îmbunătăţirea calităţii mediului prin reducerea emisiilor de gaze cu efect de seră prin utilizarea unor corpuri de iluminat cu LED care să determine o eficienţă energetică ridicată și poluare luminoasă minimă. 
Obiectul Programului vizează modernizarea sistemelor de iluminat public prin înlocuirea corpurilor de iluminat existente, având un consum ridicat de energie electrică cu corpuri de iluminat cu surse LED, completarea sistemului de iluminat public existent cu corpuri de iluminat cu surse LED (în situaţiile în care stâlpii de pe tronsonul respectiv nu sunt echipaţi cu corpuri de iluminat sau acestea sunt deteriorate/nefuncţionale), extinderea sistemului de iluminat existent, precum şi achiziţionarea şi instalarea sistemelor de telegestiune aferente obiectivelor de investiţii.
		Proiectul propus are valoarea totală de 5.499.965,40 lei, din care suma de 4.999.965,40 lei din bugetul alocat prin program și suma de 500.000,00 lei cheltuieli neeligibile.

Având în vedere oportunitatea accesării unei finanțări care să contribuie la creșterea eficienței energetice în infrastructura de iluminat public la nivelul comunității locale, am inițiat prezentul proiect de hotărâre prin care am propus aprobarea participării  Municipiului Brad la „Programul privind creșterea eficienței energetice a  infrastructurii de iluminat public” și aprobarea Devizului General al obiectivului de investiții ,,Creșterea eficienței energetice a infrastructurii de iluminat public în Municipiul Brad, Județul Hunedoara”.
Am propus, de asemenea,  aprobarea contribuției proprii în proiect în cuantum de 500.000 lei, reprezentând cheltuieli neeligibile, aprobarea contractării finanţării şi împuternicirea Primarului Municipiului Brad să semneze contractul de finanțare.         
Precizez că Municipiul Brad se angajează să întocmească documentaţia de achiziţie publică, organizarea şi derularea tuturor procedurilor de achiziţie publică din cadrul obiectivului de investiții şi realizarea lucrărilor în conformitate cu prevederile legale în vigoare privind achiziţiile publice și cerințelor din Ghidul de finanțare.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
		Invoc în susţinerea prezentului proiect de hotărâre prevederile Legii nr. 500/2002 privind finanţele publice, cu modificările şi completările ulterioare şi ale Legii nr. 273/2006 privind finanţele publice locale, cu modificările şi completările ulterioare, ale  Hotărârii Guvernului României nr. 907 din 29 noiembrie 2016 - privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, ale Ordinului nr. 1.947 din 13 iulie 2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a “Programul privind creșterea eficienței energetice a infrastructurii de iluminat public”, ale art.129 alin. (2) lit. b din OUG nr. 57/2019 privind Codul administrativ cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.                                                  

